《烛影摇红》
清代·左锡璇

向晚春寒，罗衣不奈东风冷。屏山寂寂带斜阳，但见鸦成阵。

槛外落梅如粉。又匆匆、清明相近。桃花依旧，碧水自流，海棠未醒。

酒宿灯昏，无聊怕到黄昏静。月明倚遍曲阑干，少个年时影。

柳外离鸿相应。怅因循、归期未定。伯劳东去，归燕西飞，此情谁省。

作者简介：左锡璇，字芙江，阳湖人。宛平道光丁未进士、延建邵道、谥文节袁绩懋继室。有《碧梧红蕉馆诗》。